[{"text_idx": "#000003", "text": "Mae dros 10 wythnos wedi mynd heibio ers i dimau Uwch Gynghrair Cymru chwarae eu gemau diwethaf cyn y Nadolig, ac mae rheolwr Y Drenewydd, Chris Hughes, wedi bod yn brysur yn ystod y cyfnod segur yn cryfhau ei garfan drwy arwyddo chwe chwaraewr newydd, yn cynnwys pedwar o gyn-chwaraewyr Y Drenewydd."}, {"text_idx": "#000005", "text": "Yr amddiffynnwr canol 32 oed, oedd capten Y Drenewydd pan enillon nhw\u2019r gemau ail gyfle yn 2015 cyn mynd ymlaen i guro Valletta yng ngemau rhagbrofol Cynghrair Europa."}, {"text_idx": "#000006", "text": "Bydd Chris Hughes yn gobeithio y gall Sutton gryfhau amddiffyn Y Drenewydd, sydd ond wedi cadw un llechen la\u0302n mewn 15 ge\u0302m y tymor hwn."}, {"text_idx": "#000008", "text": "Mae\u2019r ymwelwyr, Pen-y-bont wedi mwynhau tymor llwyddiannus hyd yma, ac ar o\u0302l osgoi\u2019r cwymp o drwch blewyn y tymor diwethaf, mae ti\u0302m Rhys Griffiths yn cystadlu am le yn yr hanner uchaf eleni."}, {"text_idx": "#000009", "text": "Byddai buddugoliaeth i Ben-y-bont nos Fawrth yn eu codi uwchben Caernarfon a\u2019r Barri i\u2019r 4ydd safle, a hynny gyda ge\u0302m wrth gefn."}, {"text_idx": "#000010", "text": "Mae Pen-y-bont wedi colli pump o\u2019u 14 ge\u0302m hyd yma, a\u2019r pum colled hynny yn erbyn y tri uchaf (YSN, Cei Connah, Y Bala), gan ildio dim ond pedair go\u0302l yn eu naw ge\u0302m yn erbyn gweddill clybiau\u2019r gynghrair."}]